شەفەق
نیوز/ باڵیۆزخانەی ئیرانی لە بەغداد، ئمڕوو دووشەممە، بەیاننامەیگ دەربارەی پەلامار
ناڕەزایل لەبان قونسڵیەگەی لە کەربەلا، و رووداو کوشتن چالاکوان مەدەنی ئیهاب وەزنی
دەرکرد.
باڵیۆزخانەگە
لە بەیاننامەیگ رەسیە ئاژانس شەفەق نیوز وت: وە سەختترین قسەیل شەرمەزار کوشتن چالاکوان
مەدەنی ئیهاب وەزنی کەێد، و باس لە هاوخەمی خوەی لە خیزان و کەسوکارەیلی کەێد، و ئیران
لە گشت گرفت و گیچەڵ و قەیرانەیل و تا ئیسە لەشان حکومەت و گەل عراق  وسیاگە، و ئی هەڵوێستە چەن جاریگ و لە قۆناغەیل
جووراجوریگ تۆمار کریا.
و دیاری
کرد ک شکانن داعش تیرۆرست و پێشکەشکردن شەهیدەیل و تیکڵابوین خوین هەردوگ وڵاتەگە لەڕی
شکانن تیرۆر خوەیان نموونەیگ لەوەن، ک بویە هووکار لەناوبردن تیرۆر و رزگارکردن ئەو
ناوچەیلە لەدەس داعش.
باڵیۆزخانەگە
وتیش؛ ئیران چەنای چەنیگ پاڵپشتی سەروەری و سەڵامەتی خاک عراق کردگە وپاڵپشتی عراق
لەی ریە کەێد تا زیاتر وەهێزەو بوود، ئەوەیش لە بتەوکردن ئاسایش وەردەوام لەی وڵاتە.
وتیش؛
دابینکردن بەشە گرنگترینەگە لە خوازینەیل کارەبا و گاز لە عراق ک هاوکاری لە خوەشگوزرانی
گەل عراق دەێد و گەشە وەی وڵاتە کەێد لەبان گشت ریگرەیل، و هەمیش هەناردەی خزمەتەیل
هونەری و ئەندازیاری وە شیوەیگ راستەوخۆ لەی چینە بوود.
دەربارەی
پەلامار بان قونسڵیەگەب لە کەربەلا، باڵیۆزخانەگە جەخت کرد ک بایەدە پەلامارەیل لە
شوینە دیبلۆماسیەکان وەزوی بوسیەنەو تا مەردمەگە لە خزمەتگوزارییەکان بیبەش نەوون.
وتیش؛
چەوەڕی لە دەزگا ئەمنیە پەیوەندیدارەکان کەیمن ریکارەیل زویگ بوەن تا ئەوانەگ چالاکوانە
مەدەنیەگە کوشتن بناسن و وەشوینیان بکەفن و هەمیش ئەوانەگ پەلامار قونسڵەیەی گشتی کۆمار
ئیسلامی ئیران لە کەربەلای پیرووز دان ری نەیەن ک ئی کارەیلە بوونە گیچەڵیگ لە پێشکەشکردن
خزمەتگوزارییەکان ئەرا هاووڵاتیەیل لە پارێزگای کەربەلا و پارێزگایل دەورگردی.
و داوا
لە هاووڵاتییەیل و خۆپیشاندەرەکان و گەنجەیل عراق کرد پەلامار شاندە دیبلۆماسیەکان
و قونسڵیەیل وەهەر شیوەیگ نەیەن، چوینکە ئیجوور کارەیلیگ ناکۆکی خەێدە پەیوەندیەیل
ناوبەین دوو وڵاتەگە و گیچەڵ خەێدە پێشکەشکردن خزمەتگوزارییە کۆمەڵایەتیەکان ئەرا خەڵک
پارێزگایل عراق.
و دووپات
کرد ک ئیران قەت داوای کوشتن هاووڵاتییەیل عراقی نەکردگە و نێکەێد، بەڵکم و سەختترین
قسەیل شەرمەزار کارە تیرۆریەکان کەێد، کۆمار ئیسلامی ئیران هەمیشە  ئاسایش و ئاشتی و خوەشگوزرانی ئەرا گەل عراق خوازێد.
